**ELŐZETES HATÁSVIZSGÁLAT**

**Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet módosításának társadalmi hatása, hogy a Közgyűlés ülésezésének, működésének kiszámíthatósága nő.

**2. Gazdasági, költségvetési hatások**

A rendelet következtében a Polgármesteri Hivatal létszámcsökkentése miatt a bérre fordított költségvetési kiadások csökkennek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendeletben a Polgármesteri Kabinet létszámának csökkentésével a szervezeti egységnél foglalkoztatott köztisztviselők és megmaradó önkormányzati tanácsadók és főtanácsadók adminisztratív terhei jelentős mértékben megemelkednek.

**6. A jogszabály megalkotásának szükségessége, a jogalkotás elmaradásának várható következményei**

A rendelet módosítása Szombathely Megyei Jogú Város Önkormányzata Közgyűlésének 87/2019. (III.13.) Kgy. számú, valamint 111/2019. (III.27.) Kgy. számú határozataiban kifejezett közgyűlési szándék alapján vált szükségessé. A jogalkotás elmaradása esetén a Közgyűlés a jelenleg hatályos szabályok szerint működik tovább.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**